Nënsekretari i Shtetit takohet me zyrtarët ballkanikë - 2003-11-14
Zoti Armitage theksoi rëndësinë e luftës ndaj dukurive si trafiku njerëzor
Zyrtarë të lartë të politikës së jashtme të Shqipërisë, Kroacisë dhe Maqedonisë zhvilluan të premten në Uashington bisedime me zyrtarë amerikanë në kuadrin e Kartës së Adriatikut, një dokument ku nënvizohet mbështetja amerikane ndaj përpjekjeve të këtyre vendeve për tu pranuar në institucionet euroatlantike. Ministri i Jashtëm në detyrë i Shqipërisë, Luan Hajdaraga, Ministrja e Jashtme e Maqedonisë, Ilinka Mitreva dhe zëvendësministri i jashtëm kroat Ivan Simonovic, u takuan në Uashington me nënsekretarin amerikan të shtetit Richard Armitage. tha nënsekretari Armitage, për Zërin e Amerikës. Zoti Armitage tha se i kishte shprehur zyrtarëve të lartë nga Ballkani vlerësimin e lartë të Shteteve të Bashkuara për bashkëpunimin në luftën globale kundër terrorizmit. Kjo është diçka që Uashingtoni nuk do ta harrojë kurrë, tha ai. Por në takim u ngritën edhe disa çështje që përbëjnë shqetësim për këto vende dhe zgjidhjen e të cilave Uashingtoni e cilëson si kusht që këto vende të plotësojnë standardet e pranimit në institucionet euroatlantike. tha nënsekretari amerikan i shtetit. Ministri i Jashtëm në detyrë i Shqipërisë, Luan Hajdaraga, i tha Zërit të Amerikës se bisedimet ishin mjaft të rëndësishme dhe se vendi i tij shpreson që në takimin e nivelit të lartë të Natos i cili do të zhvillohet vitin e ardhshëm në Stamboll, Shqipëria të marrë një ftesë për t’u anëtarësuar. Ai tha se standardet që duhet të përmbushë Shqipëria për tu pranuar në institucionet euro-atlantike kanë të bëjnë kryesisht me zhvillimin politik, ekonomik dhe me gjyqësorin. tha ai. Zoti Hajdaraga shtoi se në takimin me zotin Armitage nuk u diskutuan çështje që kanë të bëjnë me klimën aktuale politike në Shqipëri. //kk/